Ferruccio Busoni
Store norske leksikon,Kunst og estetikk,Musikk,Klassisk musikk,Den klassiske musikkens historie,Klassisk musikk 1900–1950,Internasjonale klassiske komponister og verker 1900–1950
Ferruccio Busoni var en italiensk komponist, pianist, dirigent og musikkteoretiker. Busoni er spesielt kjent for sine transkripsjoner av eldre komponister som blant andre Johann Sebastian Bach og Franz Liszt.
Busoni debuterte som pianist da han var syv år gammel. Etter flere år med omfattende konsertreiser ble han lærer, først ved konservatoriet i Helsinki i 1888, så i Moskva i 1890 og fra 1891–1893 i Boston. Han bodde senere for det meste i Berlin.I sine komposisjoner sluttet han seg dels til de gamle mesterne, dels eksperimenterte han med forskjellige retninger innen 1900-tallets musikk, blant annet atonalitet og neoklassisisme. Han skrev selv librettoen til operaene Die Brautwahl (1912), Turandot (1917), Arlecchino (1917) og Doktor Faust (fullført av Philipp Jarnach i 1925). Videre skrev han orkesterverker, kammermusikk, klaverstykker og sanger.Musikkestetiske teorier har han behandlet i bøkene Entwurf einer neuen Ästhetik der Tonkunst (1907) og Von der Einheit der Musik (1922). Les mer i Store norske leksikon musikk i Italia musikkpedagogikk neoklassisisme